Sisukord
Register 🔎︎

# Vaade

Määrab saadaolevad kuvarežiimid. Nende sätete muutmisega saab kiirendada ekraanikuva esituse redigeerimise ajal.

## Kuvamine

### Joonlauad

Määrab, kas kuvatakse joonlaudu tööala vasakus ja ülemises servas.

### Abijooned liigutamisel

Määrab, kas objekti liigutamisel kuvatakse juhtjooni.

LibreOffice tekitab punktiirid ehk juhtjooned, mis on valitud objekti servade mõttelised pikendused. Juhtjooned ulatuvad üle kogu tööala ja aitavad objekti täpselt paigutada.

Seda funktsiooni saab avatud esitluse või joonistuse puhul kasutada ka säteteriba samanimelise ikooniikooni ikooni abil.

### Kõik juhtpunktid Bézier' redaktoris

Kuvab kõikide Bézier' kõverate andmepunktide juhtpunktid, kui Bézier' kõver on valitud. Kui ruut Kõik juhtpunktid Bézier' redaktoris pole märgitud, kuvatakse ainult Bézier' kõvera valitud andmepunkti juhtpunktid.

### Iga üksiku objekti kontuur

LibreOffice kuvab objektide liigutamisel iga üksiku objekti kontuurjooni. Säte Iga üksiku objekti kontuur võimaldab näha, kas liigutatavad objektid ei satu konflikti teiste objektidega liigutamise sihtkohas. Kui ruut Iga üksiku objekti kontuur ei ole märgitud, kuvab LibreOffice ainult ristkülikukujulist kontuuri, mis ümbritseb kõiki valitud objekte.